**Αριθ.Πρωτ. 10511 /19-3-2019**

**Τελική Φάση Μαθητικών Πρωταθλημάτων 2019 Περιφέρειας Δυτικής Ελλάδας**

**30 – 31 Μαρτίου (**Πάρκο Ειρήνης Πανεπιστημίου Πατρών)

**1. ΠΡΟΚΗΡΥΞΗ:**

Η Ελληνική Σκακιστική Ομοσπονδία προκηρύσσει το:

**17o Ομαδικό Πρωτάθλημα Μαθητών Μαθητριών Περιφέρειας Δυτικής Ελλάδας (30 Μαρτίου 2019) και την τελική φάση του 31oυ Ατομικού Πρωταθλήματος Μαθητών Μαθητριών Περιφέρειας Δυτικής Ελλάδας (31 Μαρτίου 2019).**

**2. ΔΙΟΡΓΑΝΩΣΗ ΑΓΩΝΩΝ:**

Τους αγώνες διοργανώνει η Ελληνική Σκακιστική Ομοσπονδία

**3. ΠΡΟΓΡΑΜΜΑ ΑΓΩΝΩΝ:**

α) Ατομικό Σχολικό Πρωτάθλημα: Οι αγώνες θα διεξαχθούν σύμφωνα με το παρακάτω πρόγραμμα:

|  |  |  |  |
| --- | --- | --- | --- |
| Κυριακή | 31 – Μαρτίου – 2019 | Επιβεβαίωση συμμετοχών | 9.00 – 10.15 |
| Κυριακή | 31 – Μαρτίου – 2019 | 1ος – 7ος γύρος | Έναρξη 11.00 – Λήξη 16.30 |
| Κυριακή | 31 –  Μαρτίου – 2019 | Τελετή Λήξης | 17.00 |

β) Ομαδικό Σχολικό Πρωτάθλημα: Οι αγώνες θα διεξαχθούν σύμφωνα  με το παρακάτω πρόγραμμα:

|  |  |  |  |
| --- | --- | --- | --- |
| Σάββατο | 30 – Μαρτίου – 2019 | Επιβεβαίωση σχολείων | 9.00 – 10.15 |
| Σάββατο | 30 – Μαρτίου – 2019 | 1ος – 6ος γύρος | Έναρξη 11.00 – Λήξη 16.00 |
| Σάββατο | 30 – Μαρτίου – 2019 | Τελετή Λήξης | 16.30 |

Μαθητής ή μαθήτρια που προσέλθει μετά την 10:15 πρωινή και εφ’ όσον έχει δηλώσει ήδη συμμετοχή θα μπορεί να αγωνιστεί από το δεύτερο γύρο.

Επίσης ομάδα σχολείου που προσέλθει στους αγώνες μετά την 10.15 πρωινή και εφ’ όσον έχει δηλώσει ήδη συμμετοχή θα μπορεί να αγωνιστεί από το δεύτερο γύρο.

**4. ΧΩΡΟΣ ΑΓΩΝΩΝ:**

Τα Πρωταθλήματα θα διεξαχθούν στο Πάρκο της Ειρήνης στο Πανεπιστήμιο των Πατρών. Η ευθύνη για τη φύλαξη των συμμετεχόντων μαθητών και μαθητριών, εκτός των αιθουσών που θα διεξάγονται οι αγώνες, είναι ρητά και αποκλειστικά των γονέων-κηδεμόνων-συνοδών. Η Οργανωτική επιτροπή δε φέρει καμία ευθύνη για τους εκτός αίθουσας χώρους. Χώρος αγώνων είναι μόνο οι αίθουσες διεξαγωγής των αγώνων.

**5. ΧΡΟΝΟΣ ΣΚΕΨΗΣ:**

Και στα 2 Πρωταθλήματα, ορίζεται σε 12′ ανά μαθητή συν 3” ανανέωση για κάθε κίνηση.

**6. ΔΙΚΑΙΩΜΑ ΣΥΜΜΕΤΟΧΗΣ:**

**Α)** Στο **Ατομικό Πρωτάθλημα** δικαίωμα ελεύθερης συμμετοχής έχουν οι μαθητές και μαθήτριες των Νηπιαγωγείων των Γυμνασίων και των Λυκείων, Δημοσίων και Ιδιωτικών των Νομών Αχαΐας, Κεφαλληνίας και Ζακύνθου.

**Ειδικά για τα Δημοτικά Σχολεία, δικαίωμα συμμετοχής έχουν οι μαθητές και οι μαθήτριες που έχουν προκριθεί από τους προκριματικούς ομίλους που διοργανώθηκαν: Στο Αίγιο, στη Ζάκυνθο και στα Καλάβρυτα και οι μαθητές των υπόλοιπων Δήμων του Νομού Αχαΐας.**

**Β)** Στο **Ομαδικό Πρωτάθλημα** δικαίωμα συμμετοχής έχουν οι μαθητές και μαθήτριες των Δημοτικών Σχολείων, των Γυμνασίων και των Λυκείων, Δημοσίων και Ιδιωτικών των Νομών Αχαΐας, Αιτωλοακαρνανίας, Ηλείας, Κεφαλληνίας και Ζακύνθου με 4μελείς ομάδες. Επιτρέπεται η συμμετοχή έως τριών ομάδων από το ίδιο σχολείο (Δημοτικό, Γυμνάσιο ή Λύκειο).

**H Οργανωτική Επιτροπή διατηρεί το δικαίωμα να περιορίσει τις συμμετοχές των σχολείων σε 2 ομάδες ανά σχολείο εφόσον κριθεί σκόπιμο για την ομαλή διενέργεια των αγώνων. Σχετική ενημέρωση για τους ενδιαφερόμενους θα αναρτηθεί στην ιστοσελίδα** [**http://www.essp.gr/**](http://www.essp.gr/) **την Πέμπτη 28/03/2019.**

**7. ΟΡΓΑΝΩΤΙΚΟ ΠΑΡΑΒΟΛΟ:**

Ορίζεται στα **5** ευρώ για το Ατομικό Σχολικό Πρωτάθλημα και **10** ευρώ για κάθε ομάδα στο Ομαδικό Πρωτάθλημα.

**8. ΣΥΝΘΕΣΗ ΟΜΑΔΙΚΩΝ ΣΧΟΛΙΚΩΝ ΑΓΩΝΩΝ:**

Η σύνθεση των ομάδων θα είναι 4μελής (+2 αναπληρωματικοί) με υποχρεωτική συμμετοχή 1 τουλάχιστον κοριτσιού στην 4η σκακιέρα**.  Οι συνθέσεις των σχολείων  δηλώνονται μέχρι τo βράδυ της Πέμπτης 28 Μαρτίου στην ηλεκτρονική φόρμα που θα είναι αναρτημένη στην σελίδα**[**http://www.essp.gr**](http://www.essp.gr/)**.**

**Η σύνθεση του 1ου γύρου θα δοθεί υποχρεωτικά το Σάββατο 30 Μαρτίου κατά την επιβεβαίωση συμμετοχών.**

**Για τα ομαδικά είναι υποχρεωτική η βεβαίωση από το σχολείο και θα κατατίθεται στη γραμματεία πριν τους αγώνες ή θα αποστέλλεται με email** στο [sxolikapatra2019@gmail.com](mailto:sxolikapatra2019@gmail.com)

**9. ΣΥΣΤΗΜΑ ΑΓΩΝΩΝ:**

**α**) Ατομικό Σχολικό Πρωτάθλημα: Οι αγωνιζόμενοι θα χωριστούν σε ομίλους κατά τάξη και θα αγωνιστούν με Ελβετικό σύστημα 7 γύρων. Η αρχική κατάταξη στους ομίλους θα γίνει με αλφαβητική σειρά για όλες τις τάξεις. Σε περίπτωση μικρού αριθμού συμμετεχόντων (λιγότερες από 10) μπορεί να διεξαχθούν λιγότεροι γύροι ή και τουρνουά πουλ.

Οι αγώνες θα γίνουν στις εξής 11 κατηγορίες:

|  |  |  |
| --- | --- | --- |
| 1. | Μαθητές-Μαθήτριες | Νηπιαγωγείων |
| 2. | Μαθητές-Μαθήτριες | Α’ Τάξης Δημοτικών Σχολείων |
| 3. | Μαθητές-Μαθήτριες | Β’ Τάξης Δημοτικών Σχολείων |
| 4. | Μαθητές-Μαθήτριες | Γ’ Τάξης Δημοτικών Σχολείων |
| 5. | Μαθητές-Μαθήτριες | Δ’ Τάξης Δημοτικών Σχολείων |
| 6. | Μαθητές-Μαθήτριες | Ε’ Τάξης Δημοτικών Σχολείων |
| 7. | Μαθητές-Μαθήτριες | ΣΤ’ Τάξης Δημοτικών Σχολείων |
| 8. | Μαθητές-Μαθήτριες | Α’ Γυμνασίου |
| 9. | Μαθητές-Μαθήτριες | Β’ Γυμνασίου |
| 10. | Μαθητές-Μαθήτριες | Γ’ Γυμνασίου |
| 11. | Μαθητές-Μαθήτριες | Λυκείων |

β) Ομαδικό Σχολικό Πρωτάθλημα: Θα διεξαχθεί σε τρεις ομίλους: 1 όμιλος Πρωτοβάθμιας (Δημοτικά) και 2 όμιλοι Δευτεροβάθμιας Εκπαίδευσης (Γυμνάσια, Λύκεια) με Ελβετικό σύστημα 6 γύρων. Προϋπόθεση για τη δημιουργία ομίλου Λυκείων είναι η συμμετοχή τουλάχιστον 6 ομάδων (πουλ 5 γύρων).

Σε αντίθετη περίπτωση και με απόφαση του Διευθυντή Αγώνων και του Επικεφαλής Διαιτητή θα γίνει ενιαίος όμιλος για Γυμνάσια και Λύκεια (σε αυτή την περίπτωση θα ισχύσει ξεχωριστή κατάταξη και βραβεύσεις). Ο Διευθυντής των Αγώνων σε συνεννόηση με τον επικεφαλής διαιτητή μπορεί να αλλάξει το σύστημα των αγώνων ανάλογα με τον τελικό αριθμό των συμμετοχών.

**10. ΑΡΣΗ ΙΣΟΒΑΘΜΙΑΣ:**

Θα ισχύσουν κατά σειρά τα ακόλουθα κριτήρια άρσης ισοβαθμίας:

**Α) Για το ατομικό πρωτάθλημα:**

Για ελβετικό σύστημα

(α). Αποτέλεσμα του τουρνουά των ισόβαθμων

(β). Το κριτήριο Μπούχολτζ (βαθμοί αντιπάλων).

(γ). Το κριτήριο Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).

(δ). Άθροισμα προοδευτικής βαθμολογίας (και τα κριτήρια άρσης της).

Για κυκλικό σύστημα (round robin)

(α). Το σύστημα Σόννεμπορν-Μπέργκερ (βαθμοί αντιπάλων ανάλογα με το αποτέλεσμα).

(β). Αριθμός νικών (προηγείται ο σκακιστής-τρια με τις περισσότερες νίκες).

(γ). Κατάταξη βαθμών του τουρνουά μεταξύ των ισόβαθμων.

**Β) Για το ομαδικό πρωτάθλημα**: Σε περίπτωση ισοβαθμίας τα κριτήρια κατάταξης των ομάδων είναι κατά σειρά:

1. Βαθμοί

2. Το αποτέλεσμα μεταξύ των ισοβαθμούντων ομάδων.

3. Άθροισμα πόντων επί συνόλου των αγώνων

4. Bucholz που υπολογίζεται ως άθροισμα των πόντων των αντιπάλων (κριτήριο 22 στο swiss manager)

5. Μεταβλητό Bucholz που υπολογίζεται ως άθροισμα των πόντων αφαιρώντας το καλύτερο και χειρότερο αποτέλεσμα (κριτήριο 37 στο swiss manager με επιλογή 1,1)

Η ομάδα που παίρνει το “ΒΥΕ” (περίπτωση μονού αριθμού ομάδων) παίρνει 2 βαθμούς και 2½ πόντους.

Επίσης διευκρινίζεται ότι στο ομαδικό πρωτάθλημα δεν προβλέπεται ποινή αφαίρεσης βαθμών στην κενή σκακιέρα. Για να αγωνιστεί όμως μια ομάδα πρέπει να έχει παρόντες τουλάχιστον 3 αθλητές.

**11. ΕΝΣΤΑΣΕΙΣ:**

Η Επιτροπή ενστάσεων θα ορισθεί επιτόπου από την οργανωτική επιτροπή, από μέλη της σκακιστικής κοινότητας που θα είναι παρόντα (συνοδοί, προπονητές, σκακιστές)., Η ένσταση υποβάλλεται εγγράφως με παράβολο 50€, στον διευθυντή αγώνων και εκδικάζεται αμέσως πριν την επόμενη παρτίδα.

Σε περίπτωση δικαίωσης το παράβολο επιστρέφεται.

Διευκρινίζεται ότι όλες οι κληρώσεις γίνονται με το εγκεκριμένο από τη FIDE πρόγραμμα κληρώσεων και κατά συνέπεια **δεν γίνονται δεκτές** ενστάσεις που αφορούν θέματα κληρώσεων.

**12. ΕΠΑΘΛΑ:**

Μετάλλια θα δοθούν στους 3 πρώτους μαθητές και στις 3 πρώτες μαθήτριες ανά κατηγορία (όχι γενική κατηγορία) . Οι μαθήτριες μετέχουν μόνο στα έπαθλα των μαθητριών. Διπλώματα θα δοθούν σε όλους τους συμμετέχοντες. Συμφώνως και με την απόφαση της ΕΣΟ 2/2013, μαθητής ή μαθήτρια που δεν παρευρεθεί στην τελετή των απονομών, το μετάλλιο μεταβιβάζεται στον/ην αμέσως επόμενο/η παρόντα/ούσα. β) Ομαδικό Σχολικό Πρωτάθλημα: Κύπελλο θα δοθεί στις τρεις πρώτες ομάδες των Δημοτικών, Γυμνασίων και Λυκείων. Μετάλλια θα δοθούν στους μαθητές και μαθήτριες των τριών πρώτων Σχολείων: Δημοτικών – Γυμνασίων – Λυκείων .

**13. ΠΡΟΚΡΙΣΕΙΣ:**

Για την τελική φάση του Πανελλήνιου ατομικού – ομαδικού πρωταθλήματος μαθητών-μαθητριών 2019 προκρίνονται:

**α)** Από το **Ατομικό**Πρωτάθλημα μαθητών-μαθητριών(Νηπιαγωγεία, Δημοτικά, Γυμνάσια,) οι 4 πρώτοι μαθητές και οι 2 πρώτες μαθήτριες ανά κατηγορία. Οι μαθητές του λυκείου έχουν δικαίωμα απ ευθείας συμμετοχής στα Πανελλήνια Μαθητικά Πρωταθλήματα. Επίσης δικαίωμα συμμετοχής έχουν και οι μαθητές και μαθήτριες των προκριμένων ομάδων του Ομαδικού Πρωταθλήματος, που δεν προκρίθηκαν στο Ατομικό.

Μετά την ολοκλήρωση των αγώνων θα υπάρξει ανακοίνωση στην ιστοσελίδα <http://www.essp.gr/> με λεπτομέρειες  σχετικά  την διαδικασία συμμετοχής στην τελική φάση των Πανελληνίων Μαθητικών Πρωταθλημάτων που θα πραγματοποιηθούν στο Περιστέρι το διάστημα 20 – 22 Απριλίου. **Η φόρμα εκδήλωσης ενδιαφέροντος θα είναι ανοιχτή μέχρι τις 3 Απριλίου.**

Σημειώνεται ότι υπάρχει η δυνατότητα και επιλαχόντων μαθητών και μαθητριών να εκδηλώσουν το ενδιαφέρον τους για συμμετοχή στην περίπτωση που δεν έχουν καλυφθεί οι αρχικές θέσεις πρόκρισης.

**β)** Από το **Ομαδικό Σχολικό Πρωτάθλημα** τα 5 πρώτα Δημοτικά Σχολεία και τα 3 πρώτα Γυμνάσια.

Οι ομάδες των λυκείων προκρίνονται απευθείας στην τελική φάση αρκεί να έχουν ολοκληρώσει τους αγώνες στο περιφερειακό πρωτάθλημα.

**14. ΟΡΓΑΝΩΤΙΚΗ ΕΠΙΤΡΟΠΗ**

Με απόφαση του ΔΣ της ΕΣΟ ( 09.02.2019 ) ορίζονται οι: Σπηλιόπουλος Αλέξης, Χριστοδούλου Σωτήρης, Γεωργόπουλος Γιώργος

**15. ΔΙΕΥΘΥΝΣΗ ΑΓΩΝΩΝ:**

Γεωργόπουλος Γιώργος

**16. ΕΠΙΚΕΦΑΛΗΣ ΔΙΑΙΤΗΤΗΣ:**

Θα οριστεί από την ΚΕΔ σε συνεργασία με την οργανωτική επιτροπή.

**17. ΔΗΛΩΣΕΙΣ ΣΥΜΜΕΤΟΧΗΣ:**

**Ατομικά Πρωταθλήματα:** Έως και την Πέμπτη 28 Μαρτίου 2019  και ώρα 20.00, ηλεκτρονικά στη φόρμα που θα αναρτηθεί στην ιστοσελίδα**:**[**www.essp.gr**](http://www.essp.gr)

**Η δήλωση συμμετοχής είναι υποχρεωτική για όλους τους μαθητές και μαθήτριες.**

**Ομαδικά Πρωταθλήματα:** Έως την Πέμπτη 28 Μαρτίου 2019  και ώρα 20.00 ηλεκτρονικά στη φόρμα που θα αναρτηθεί στην ιστοσελίδα**:**[**www.essp.gr**](file:///C:\Users\Malataras\Desktop\chess_essp\www.essp.gr%C2%A0)

**18. ΓΕΝΙΚΑ:**

Στις σκακιέρες χωρίς ρολόι ο επικεφαλής διαιτητής δίνει οδηγίες που ισχύουν για όλους τους γύρους.

Διευκρινίζεται ρητά ότι, ισχύουν οι κανονισμοί **rapid play της FIDE (FIDE handbook, Laws of Chess)**.

Επιτρέπεται η φωτογράφηση-βιντεοσκόπηση αθλητών μόνο από τον εξουσιοδοτημένο φωτογράφο της διοργάνωσης. Το συγκεκριμένο φωτογραφικό ή οπτικοακουστικό υλικό μπορεί να χρησιμοποιηθεί νόμιμα μόνο από την ΕΣΟ για την προβολή της διοργάνωσης και του αθλήματος γενικότερα (αποφάσεις ΔΣ 19/9/2015-9/12/2017).

Για κάθε ζήτημα που δεν προβλέπεται από αυτή την Προκήρυξη ή από τους κανονισμούς της FIDE και της ΕΣΟ, αρμόδια είναι η διεύθυνση των αγώνων.

|  |  |  |
| --- | --- | --- |
| **Ο ΑΝΤΙΠΡΟΕΔΡΟΣ** |  | **Ο ΓΕΝ. ΓΡΑΜΜΑΤΕΑΣ** |
|  |  |  |
| **ΣΤΑΘΗΣ ΕΥΣΤΑΘΟΠΟΥΛΟΣ** |  | **ΧΡΗΣΤΟΣ ΓΚΟΡΙΤΣΑΣ** |